**טקסט כללי – גן הפסלים**

**גן הפסלים** של המכון לאמנות קם לרגל חגיגות ה 70 למכללת אורנים. כתחנה במייזם "בשביל אורנים" בחרנו, אנשי המכון לאמנות: סטודנטים, בוגרים, אמנים, מרצים וגימלאים להקים בלב הקמפוס גן פסלים שייצג אותנו ואת העשייה האמנותית לאורכן של 70 שנותיו של המכון לאמנות.

במהלך השנים לימדו ומלמדים במכון לאמנות אמניות ואמנים מהשורה הראשונה של עולם האמנות בישראל במגוון תחומים: ציור, רישום, תחריט והדפס, קרמיקה, צילום ווידאו, מייצב ועוד. את הגן ייחדנו למדיום הפיסול מתוך רצון להדגיש את הזיקה העמוקה לנוף המקום, לטבע העשיר בו נרקמת היצירה ביחסיה עם הסביבה; בשהייה, בהתבוננות ובתנועת והחיים באוויר הפתוח.

תצוגה של אוצרות רוח וחומר תמיד הייתה אחד מהערכים החשובים לנו כמחנכים לאמנות.

בשנת 1989 הוקמה הגלריה לאמנות במבנה ההיסטורי של המכון לאמנות בו החלו, עם יסודה של אורנים, לימודי האמנות והוראתה. בשלושים שנות פעילותה של הגלריה באורנים התפתח בה מודל ייחודי של תצוגה, חקר, לימוד וניסוי, ונוצרו בה תהליכים משפיעים ומעורבים בשדה האמנות בישראל.

גן הפסלים החדש שקם על מדשאות המכון לאמנות, לרגל חגיגות ה-70 לאורנים מעשיר את אוצרות הרוח והתרבות של המקום ומוסיף למרחב הקמפוס מפגש עם אמנות מקורית.

הפסלים בו יהיו חלק בלתי נפרד מתנועתם של באי המכללה. הגן ישמש גם כמתחם למידה קבוע ללימוד על יצירתם של האמנים המייסדים וממשיכיהם עד לימים אלה, ויהווה בסיס ללימודי פיסול והשראה.